Comerç i Mercats convoca subvencions per a la creació i consolidació del comerç de Sagunt per un import de 16 000 euros
01 de setembre 2020

![Imagen 1](/media/g5mbmmmm/c_gloria-parra-11.jpg)

La regidoria de Comerç i Mercats informa de l'obertura de la convocatòria de subvencions al comerç de Sagunt per a la creació i consolidació del comerç local per import de 16 000 €. Després de la seua publicació en el Butlletí Oficial de la Província de València, el termini de presentació de sol·licituds estarà obert fins al dimecres 30 de setembre de 2020.

Esta subvenció, aprovada per la Junta de Govern el 7 d'agost, està destinada a promoure i col·laborar amb el finançament de tots aquells projectes impulsats per les micro o xicotetes empreses de l'àmbit del comerç minorista, situades a Sagunt i que consistisquen en la creació de nous establiments comercials, la renovació de la imatge dels comerços o el relleu generacional.

L'import de la subvenció consistirà en un percentatge del 50% del cost final de l'activitat subvencionada. El pressupost o projecte presentat per el/la beneficiari/a servirà de base per a la determinació inicial de la quantia a subvencionar. Així mateix, s'establix la següent quantia màxima per beneficiari i línia subvencionable dels projectes finançables, sent la quanta màxima per projecte de 5.000 € per a la implantació de nous establiments comercials; 5.000 € per a la renovació de la imatge dels establiments comercials i 6.000 € per al relleu generacional.

![](/media/yonbfdac/99-comercios-sagunto-3-_c.jpg)  
_Fotografia d'arxiu del Camí Reial  
  
_

Per a la regidora de Comerç i Mercats, Gloria Parra, amb esta línia de subvenció «des del departament volem col·laborar i finançar projectes que van destinats a diferents objectius que, en el dia de hui, considerem són de vital importància perquè, d'una banda, van destinats a persones que vulguen emprendre en estos moments, per tant, aquelles persones que es troben en eixa situació es poden posar en contacte amb el departament per a rebre informació i instar a rebre la subvenció per a ajudar a la creació d'este nou comerç, però d'altra banda també es finançaran projectes destinats al sosteniment del comerç que ja està implementat a la ciutat».

Però a més, ha continuat explicant la regidora, «també se subvenciona la renovació d'imatge que sabem que, hui dia per tot el que hem travessat i estem travessant, hi ha molts comerços que han hagut de reinventar-se o investigar nous productes, per la qual cosa esta línia de subvenció els pot ajudar a finançar eixa part i el sosteniment del comerç a través de l'ajuda per a fer un relleu generacional». Per tot això, i per entendre que esta subvenció és molt completa i que té diverses vies, ha explicat la regidora que el departament de Comerç i Mercats està a la disposició de la ciutadania per a assessorar també en el procés de sol·licitud de la subvenció.​​

*   [](http://www.facebook.com/sharer.php?u=https://aytosagunto.es/va/actualitat/comerc-i-mercats-convoca-subvencions-per-a-la-creacio-i-consolidacio-del-comerc-de-sagunt-per-un-import-de-16-000-euros/ "Facebook")
*   [](http://twitter.com/share?url=https://aytosagunto.es/va/actualitat/comerc-i-mercats-convoca-subvencions-per-a-la-creacio-i-consolidacio-del-comerc-de-sagunt-per-un-import-de-16-000-euros/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comerc-i-mercats-convoca-subvencions-per-a-la-creacio-i-consolidacio-del-comerc-de-sagunt-per-un-import-de-16-000-euros/ "Linked In")
*   [](mailto:?body=https://aytosagunto.es/va/actualitat/comerc-i-mercats-convoca-subvencions-per-a-la-creacio-i-consolidacio-del-comerc-de-sagunt-per-un-import-de-16-000-euros/)